**GNR XX BNR XX – ANLEGGSOMRÅDETS ADRESSE - VEdtak om KRAV TIL påslipp AV RENSEt BOREVANN TIL OFFENTLIG AVLØPSNETT**

**Vann- og avløpsetaten har fastsatt krav til påslipp av renset borevann i forbindelse med brønnboring i ANLEGGSOMRÅDETS ADRESSE. Borevannet skal i utgangspunktet disponeres på eiendommen, men ved behov kan borevannet slippes til offentlig avløpsnett forutsatt at de fastsatte kravene overholdes. Vedtaket gjelder fra brevets dato og kun for gjeldende borearbeid.**

Vann- og avløpsetaten (VAV) viser til søknad fra VIRKSOMHET v/ANSVARLIG PERSON, DATO, om påslipp av renset borevann til offentlig avløpsnett.

**Bakgrunn (**Det som skrives her er stort sett info fra søker, bl.a. om forslag til sedimenteringsprosess)

I utgangspunktet skal borevannet disponeres på eiendommen, men ved behov kan borevannet slippes til offentlig avløpsnett. Forurenset grunn? Grunnundersøkelser? Det er påvist/ikke påvist forurenset grunn på det aktuelle anleggsstedet. Hva sier evt. grunnundersøkelser? Forurensninger som vil kunne forekomme i borevannet er hovedsakelig partikulært materiale. Det er planlagt at borevannet samles i en tett tank, og deretter pumpes over i en ny tank med tre kammer, for sedimentering (dette er et standardforslag fra borefirmaer).

Vi gjør oppmerksom på at det er tiltakshaver selv som er ansvarlig for å ha kjennskap til eventuelle private vann- og avløpsledninger på eiendommen.

**Vedtak om påslippskrav**

VIRKSOMHET kan slippe renset borevann fra ANLEGGSOMRÅDETS ADRESSE til offentlig avløpsnett, forutsatt at følgende krav overholdes:

**1. Krav til mengde og tilkobling til offentlig avløpsnett (§ 15 A-4 bokstav a)**

Renset borevann kan om nødvendig ledes til **offentlig spillvannsnett i kumnr. KUMNUMMER**. Det skal ikke slippes på mer enn XX liter per sekund (vurder kapasiteten til de nærmeste ledningene og evt. forslag fra søker). Mengden suspendert stoff i borevannet skal ikke overstige 400 mg/l. Krav til vannets øvrige innhold følger av vedlagte grenseverdier.

**2. Krav til rensing (§ 15 A-4 bokstav b)**

Borevannet skal før påslipp til offentlig avløpsnett ledes til et sedimenteringsanlegg eller liknende for å fjerne partikulært materiale. Den ansvarlige må selv sørge for riktig dimensjon på sedimenteringsanlegget i forhold til vannmengder og borevannets partikkelsammensetning, slik at kravet om maks 400 mg/l suspendert stoff overholdes.

Det skal regelmessig utføres visuell kontroll av påslippsvannet, samt nivået av sedimentert slam i sedimenteringsanlegget. Ved behov må slammet fjernes og leveres til godkjent mottak.

**3. Tilrettelegging for prøvetaking (§ 15 A-4 bokstav c)**

Det skal være tilrettelagt for å hente ut representative prøver fra avløpsvannet etter aktuelle renseprosesser og før påslipp til offentlig avløpsnett.

**4. Krav til varsling av unormale/akutte påslipp (§ 15 A-4 bokstav d)**

Akutte hendelser som medfører påslipp til offentlig avløpsnett, skal meldes til oss umiddelbart, på tlf. **23 43 79 00**. Dersom det i etterkant av prosjektet blir påvist at slam er blitt tilført det offentlige avløpsnettet, skal det sørges for at slammet suges opp og de offentlige avløpsrørene rengjøres.

**Utførende borepersonell skal være orientert om kravene og deres forutsetninger. Kopi av dette brevet skal oppbevares på stedet der arbeidet utføres.**

**Begrunnelse for vedtak**

Brønnboring medfører forurensning iht. lov 13. mars 1981 nr. 6 om vern mot forurensning og om avfall (forurensningsloven) § 6.

Siden borevann kan medføre problemer for kommunens avløpsanlegg, utslippskrav, slamkvalitet og HMS, har VAV mulighet til å sette krav til vannets sammensetning. Dermed krever vi at borevannet skal sedimenteres før påslipp, siden vannet ofte inneholder mye partikler. Disse partiklene kan blant annet medføre at avløpsledninger tettes igjen. I tillegg kan det være tungmetaller og andre miljøgifter tilknyttet disse partiklene. Tilførsel av tungmetaller til avløpsnettet kan føre til at slam som samles opp på renseanlegget ikke kan brukes som jordforbedringsmiddel i landbruket.

**Hjemmelsgrunnlag**

VAV er myndighet etter forskrift 1. juni 2004 nr. 931 om begrensning av forurensning (forurensningsforskriften) § 15A-4, og kan i vedtak fastsette krav til påslipp av borevann til offentlig avløpsnett. Hva det kan stilles krav om er spesifisert i § 15A-4, første ledd, bokstav a – e. Kravene er satt for å sikre at forhold som er nevnt i paragrafens andre ledd punkt 1 – 5 blir ivaretatt.

VAV kan etter lov 10. februar 1967 om behandlingsmåten i forvaltningssaker (forvaltningsloven) § 35 oppheve eller endre krav som blir fastsatt i dette vedtaket.

**Klageadgang**

Vedtaket er et enkeltvedtak i forvaltningslovens forstand og kan påklages etter forvaltningsloven § 28 første ledd, jf. forurensningsloven § 85 første ledd. Klagefristen er tre uker etter mottagelsen av dette vedtaket, jf. forvaltningsloven § 29. Det er tilstrekkelig at klagen er postlagt innen fristens utløp. En eventuell klage skal sendes til VAV og være undertegnet. Klagen skal nevne hvilket vedtak det klages over, og den endring som ønskes. Den bør være begrunnet, jf. forvaltningsloven § 32. Dersom VAV mener det ikke er grunnlag for å omgjøre vedtaket, sendes den til Fylkesmannen i Oslo og Akershus for avgjørelse i henhold til forurensningsforskriften § 41-5, første ledd.

**Saksinnsyn**

Som part i saken, har dere adgang til å se sakens dokumenter med de begrensninger som følger av forvaltningsloven §§ 18 og 19.

Eventuelle spørsmål kan rettes til forurensningsfunksjonen v/SAKSBEHANDLER (evt. ALTERNATIV PERSON) i VAV, Oslo kommune, på telefon **02 180**, eller postmottak@vav.oslo.kommune.no**.** Husk å oppgi saksnummeret (vår ref.) ved henvendelse til oss.

Huskeliste:

* Legg ved ”Veiledende grenseverdier for påslipp til kommunalt avløpsnett” og ”Forurensningsforskriften § 15A-4”.
* Sjekk om det er forurenset grunn. Hvis ja, bruk spillvannsnett og sjekk evt. grunnundersøkelser
* Denne malen gjelder kun for små boresaker, hvor forventet arbeidstid er én uke eller mindre. Ved større saker skal det utføres analyser.
* Denne malen fungerer for avløp felles og spillvann.